Diari Oficial de la Generalitat Valenciana


Sumari del DOGV 3841, del 21-09-2000 (2000/7410)

RESOLUCIÓ de 3 d'agost de 2000, del conseller d'Obres Públiques Urbanisme i Transports, per la qual s'aprova definitivament la modificació número 7, canvi de qualificació, del Pla General d'Ordenació Urbana de Catarroja.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7410


Data del document
:   03-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Catarroja
    * pla d'urbanisme

RESOLUCIÓ de 3 d'agost de 2000, del conseller d'Obres Públiques Urbanisme i Transports, per la qual s'aprova definitivament la modificació número 7, canvi de qualificació, del Pla General d'Ordenació Urbana de Catarroja. [2000/S7410]
  
Vist l'expedient relatiu a la modificació núm. 7, canvi de qualificació, del Pla General d'Ordenació Urbana de Catarroja (València), i de conformitat amb els següents,
  
Antecedents de fet
  
Primer. El projecte se sotmeté a informació pública mitjançant acord del ple de l'Ajuntament en sessió del dia 22 de desembre de 1999. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 25 de febrer de 2000. L'expedient complet té entrada en el registre de la Comissió Territorial d'Urbanisme de València amb data 10 de març de 2000.
  
Segon. El projecte consta de memòria informativa i justificativa i plans d'informació i d'ordenació.
  
Tercer. Catarroja té Pla General d'Ordenació Urbana aprovat definitivament per la Comissió Provincial d'Urbanisme amb data 29 de març de 1988.
  
Quart. La Comissió Informativa de la Comissió Territorial d'Urbanisme de València, en sessió del 2 de maig de 2000, emeté informe relatiu al projecte que ens ocupa, i compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Cinqué. La Comissió Territorial d'Urbanisme de València, en sessió del 9 de maig de 2000, adoptà l'acord d'informar favorablement la modificació número 7, canvi de qualificació, del Pla General d'Ordenació Urbana de Catarroja i assenyalà que aquesta té per objecte una diferent zonificació o ús urbanístic de les zones verdes, i és preceptiu el dictamen del Consell Jurídic Consultiu.
  
Sisé. El 29 de maig de 2000, aquesta Conselleria d'Obres Públiques, Urbanisme i Transports informà favorablement el present expedient.
  
Seté. El Consell Jurídic Consultiu de la Comunitat Valenciana emeté dictamen el 27 de juliol de 2000, en el qual es conclou que la modificació número 7 del Pla General d'Ordenació Urbana de Catarroja esta d'acord amb la legalitat urbanística.
  
Fonaments de dret
  
Primer. La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació està completa, a l'efecte del compliment d'allò que s'ha preceptuat en l'article 27 de la Llei Reguladora de l'Activitat Urbanística.
  
Segon. L'objecte de la modificació és canviar la qualificació d'una parcel·la de sòl urbà de 362 m², qualificada en l'actualitat com a espai lliure, per a passar-la a equipament assistencial públic.
  
La modificació es justifica en els motius següents:
  
a) L'interés de la corporació a disposar d'un sòl dotacional públic amb la qualificació d'assistencial situada en una àrea que no té de dotacions d'aquest tipus.
  
b) L'existència en les proximitats d'un gran parc de la xarxa primària (el parc de Paluzie), en fase d'urbanització, amb una superfície superior a 40.000 m² sòl de propietat municipal.
  
c) La reduïda entitat de l'espai lliure previst en el planejament vigent (363 m² sòl), per contrast amb el parc en fase de realització, que desaconsella mantindre aquesta qualificació pel fet que els costos de conservació i manteniment no es veuen compensats amb la utilitat social d'aquest.
  
d) El caràcter d'ús dotacional públic que es pretén atorgar a l'equipament assistencial que s'ha d'implantar, per la qual cosa no es redueix la superfície destinada a dotacions públiques del municipi.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart. La modificació comporta una diferent qualificació o ús urbanístic de zones verdes anteriorment previstes, per la qual cosa requereix l'informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística-, de conformitat amb allò que s'ha establit en l'article 55.4 de la citada llei.
  
D'altra banda, i atés que la modificació té per objecte una diferent zonificació o ús urbanístic de zones verdes previstes en el Pla, és preceptiu posteriorment el dictamen del Consell Jurídic Consultiu de la Comunitat Valenciana, segons allò disposat en l'article 10.8.e) de la Llei 10/1994, de 19 de desembre, de la Generalitat Valenciana, del Consell Jurídic Consultiu de la Comunitat Valenciana.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb allò que s'ha establit en l'article 39 de la Llei Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, de conformitat amb el Consell Jurídic Consultiu de la Comunitat Valenciana, resolc:
  
Aprovar definitivament la modificació número 7, canvi de qualificació, del Pla General d'Ordenació Urbana de Catarroja.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb allò que s'ha previst en l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 3 d'agost de 2000.- El conseller d'Obres Públiques, Urbanisme i Transports: P.S. (article 4 Decret 110/2000, de 18 de juliol) el director general de Transports: Vicente Domine Redondo.